ขาใหญ่ Kerry เถื่อน! ฉุนถูกขอแลกบัตร พาพวกรุมซ้อม “รปภ.หมู่บ้าน” ยับ
ขาใหญ่ Kerry เถื่อน! ฉุนถูกขอแลกบัตร พาพวกรุมซ้อม “รปภ.หมู่บ้าน” ยับ
ขาใหญ่ Kerry เถื่อน! ฉุนถูกขอแลกบัตร พาพวกรุมซ้อม “รปภ.หมู่บ้าน” ยับ
20 พ.ค. 2563

ผู้สื่อข่าวรายงานว่า วานนี้ (19 พ.ค.) เพจเฟซบุ๊ก  Red Skull Variety ได้โพสต์คลิปเหตุทะเลาะวิวาทหน้าหมู่บ้านแห่งหนึ่งในซอยพัฒนาการ 38 พร้อมระบุว่า “กูใหญ่…มึงจะทำไม..มึงแค่ รปภ. มีผู้ส่งคลิป พนักงานส่งของสีส้ม กับพวก 3-4. คน รุมทำร้ายร่างกาย เจ้าหน้าที่ รปภ.ในหมู่บ้านใหญ่ แถว พัฒนาการ 38”
โดยเหตุการณ์ในคลิปมีสาเหตุมาจาก เมื่อช่วงบ่ายของวันที่ 12 พ.ค.2563 พนักงานขนส่งบริษัทเอกชน ได้ขับรถกระบะ ซึ่งไม่มีโลโก้ของบริษัทเหมือนคันทั่วไปที่เป็นสีส้ม รปภ.จึงขอแลกบัตรตามกฎของหมู่บ้าน แต่พนักงานขนส่งไม่ยอมแลก และพยายามขับเข้าไปในหมู่บ้าน ทางรปภ. จึงลดไม้กั้นเข้าหมู่บ้านจนเกือบโดนรถกะบะคันดังกล่าว ทำให้พนักงานขนส่งเกิดไม่พอใจ และมีปากเสียงด่าทอกับ รปภ. รวมทั้งขู่จะเอาปืนมายิง ก่อนที่จะกลับขึ้นรถไป จากนั้นช่วงเย็นของวันเดียวกัน พนักงานเคอรี่ได้ยกพวกประมาณ 3-4 คน มารุมทำร้ายร่างกายจนรปภ.ได้รับบาดเจ็บ
ทั้งนี้ภายหลังมีการส่งต่อคลิปวิดิโอดังกล่าวเป็นจำนวนมาก และมีข้อมูลเพิ่มเติมว่า กลุ่มผู้ก่อเหตุเป็นพนักงานขนส่งเอกชนของบริษัท เคอรี่ เอ็กซ์เพรส (ประเทศไทย) จำกัด (มหาชน)
ด้านผู้อำนวยการหมู่บ้านพฤกษา อเวนิว พัฒนาการ 38 หมู่บ้านที่เกิดเหตุ ให้ข้อมูลว่า หลังเกิดเหตุฝ่ายบริหารได้แจ้งผู้จัดการเคอรี่และผู้จัดการบริษัทรักษาความปลอดภัย รวมถึงผู้ก่อเหตุ มาพูดคุยกันในวันที่ 13 พ.ค.2563 โดยทั้งสองฝ่ายไม่ติดใจเอาความเป็นเรื่องเข้าใจผิด และได้จับมือขอโทษกัน แต่พนักงานเคอรี่เหมือนไม่เต็มใจขอโทษ
ทั้งนี้ในส่วนของโครงการฯ แจ้งผู้จัดการบริษัทเคอรี่ สาขาพัฒนาการ 38 ว่าหากมีเหตุการณ์เช่นนี้อีก จะไม่ให้ผ่านทางนอกจากมีการส่งของภายในพื้นที่อเวนิวเท่านั้น